Hún er sjö ára stúlkan sem spyr móður sína . Hann var kærleiksríkur faðir sem bar umhyggju fyrir fjölskyldu sinni . En hann var í fangelsi og vinir hennar sögðu … . Við hittum hann þegar hann hafði afplánað dóminn og spurðum hvaða áhrif fangelsisvistin hefði haft á hann . Hann svaraði : „ Hún hefur dregið mig nær Guði . Ég hefði ekki viljað vera án hennar þrátt fyrir illa meðferð . “ Hann var barinn og honum gefið rafstuð í fangelsinu . Aðstæður hinna kristnu í landinu eru slæmar . Oft þegar þeir hittast eru gerð áhlaup á staðinn og kristnir leiðtogar sektaðir eða fangelsaðir . Við hittum mann sem hafði fengið köllun til að dreifa kristilegum bókum . Hann hætti lífi sínu við það . Eiginkonan og börnin urðu eftir í borginni á meðan hann ók um sveitirnar og færði þeim , sem tekið höfðu kristna trú , Biblíuna . Fjöldi varðstöðva voru við veginn . Erfitt var að fela bækurnar í bílnum . Hann varð að treysta því að Guð lokaði augum hermannanna svo þeir sæju ekki bækurnar . Hann hefur ekki enn verið tekinn ! Guð er mikill og opnar Orði sínu leið , einnig í dag . Menn hætta lífi sínu fyrir fagnaðarerindið , einnig í dag . Þú getur hjálpað þessum hugrökku kristnu mönnum með því að biðja fyrir þeim . Biddu þess að hermennirnir komi ekki auga á Biblíurnar sem eru fluttar um landið . Biddu fyrir fjölskyldunni sem heima situr og bíður frétta af eiginmanni og föður , hvort hann hafi komist á áfangastað . Biddu fyrir þeim sem sitja í fangelsi vegna trúar sinnar á Jesú .